Rastafari

Rastafari (wakati mwingine huitwa Urastafari) ni dini iliyoanzishwa huko Jamaika miaka ya 1930. Wakati mwingine dini hii hutambuliwa pia kuwa mfumo wa maisha na vuguvugu la kitamaduni. 

Rastafari inarejelea imani zao, ambazo zinategemea ufafanuzi maalum wa Biblia, kama "Rastaloji". Msingi wake ni imani ya Mungu mmoja ambaye anajulikana kama Yahu (Jah) ambaye anaishi ndani ya kila mtu. 

Mfalme wa zamani wa Ethiopia, Haile Selassie, anapewa umuhimu wa pekee. Marasta wengi humuona kama mwili wa Jah duniani na kama ujio wa pili wa Yesu Kristo. Wengine humwona kama nabii wa kibinadamu ambaye alitambua kikamilifu uungu wa ndani ya kila mtu. 

Rastafari inatilia mkazo Afrika, na Afrika ya ughaibuni ambayo wanaamini kuwa inanyanyaswa ndani ya jamii ya Magharibi, au "Babeli". Marasta wengi wanasisitiza wito kwa Waafrika walioko nchi za magharibi wa kurudi Afrika, hasa Ethiopia. Wanaamini kuwa bara la Afrika ni Nchi ya Ahadi ya "Sayuni". 

Marasta huita mfumo wao wa maisha "uhai" (livity). Ibada zao huita "misingi" (groundations), na hujumuisha muziki, kuimba, majadiliano na bangi, ambayo huonekana kama sakramenti. 

Marasta wengi hula vyakula vya asili bila nyama wala chumvi (vyakula hivi huitwa itali), wanaacha nywele zao kukua bila kuchanwa au kukatwa (dreadlocks).

Inaaminika kuwa kuna wastani wa Rasta milioni 1 duniani. 

Mmoja wa Rastafari maarufu sana duniani ni mfalme wa Rege, Bob Marley.

Historia
Rastafari ilitokea miongoni mwa jumuiya za Wajamaika weusi maskini katika miaka ya 1930. Itikadi yake ya Uafrika ilikuwa jibu dhidi ya utamaduni wa kikoloni wa Jamaika. Imani hii ilitiwa chachu na itikadi za Uethiopia na Vuguvugu la Kurudi Afrika lililotokana na falsafa za Marcus Garvey. 

Imani ilikua baada ya wahubiri kama Leonard Howell kutangaza kuwa  kuvikwa taji la ufalme kwa Haile Selassie kama Mfalme wa Ethiopia mwaka 1930 kulitimiza unabii wa Biblia. 

Katika miaka ya 1950, hali ya kupambana na utamaduni wa Rastafari ilisababisha harakati kuwa mgogoro na jamii pana ya Jamaika, ikiwa ni pamoja na mapigano ya vurugu na utekelezaji wa sheria. 

Katika miaka ya 1960 na 1970 ilipata heshima zaidi ndani ya Jamaika na kujulikana zaidi nje ya nchi kwa njia ya umaarufu wa wanamuziki wa Rasta walioumbwa na Rasta kama Bob Marley.

Jitihada za Rastafari zilipungua katika miaka ya 1980, kufuatia vifo vya Haile Selassie na Marley.

Rastafari ina madhehebu kadhaa ̈(Nyumba za Rastafari). Madhehebu maarufu ni Nyahbinghi, Bobo Ashanti, Kanisa la Sayuni Koptiki la Ethiopia (Ethiopian Zion Coptic Church) na Makabila 12 ya Israeli (Twelve Tribes of Israel) ambayo yana tafsiri tofauti kuhusu imani ya Rastafari.

Viungo vya nje

 Dreadlocks Story  – Filamu inayoonyesha uhusiano wa kiroho uliofichika kati ya Rastafari na watawa wa kihindi (Sadhus).
 Rastafari Mtazamo wa kitaamuma kuhusu Rastafari (Chuo Kikuu cha Virginia)
 Kuhusu Rastafari kupitia Norman Reddington
 Rastamentary  – Filamu kuhusu imani ya Rastafari
 
 Rastafari: Alternative Religion and Resistance against "White" Christianity Imeandikwa na Jérémie Kroubo Dagnini 
 Remembering Rasta Pioneers: An Interview with Barry Chevannes na Jérémie Kroubo Dagnini kwenye jarida la Journal of Pan African Studies, vol. 3, n° 4, 2009
 Songs of Freedom  Mahojiano na Ras Mike 
 "The True Story of Rastafari" kutokaThe New York Review of Books (6 January 2017)

Dini
Afrika
Jamaika